IPod Shuffle

iPod Shuffle on helifailide esitamiseks mõeldud kaasaskantav digitaalne meediapleier, mille on välja töötanud Apple Inc. See on Apple iPodide kõige väiksem mudel ja esimene välkmäluga mudel. Esimene mudel kuulutati välja Macworld Conference'il 11. jaanuaril 2005. Seni kõige uuem mudel, neljas, toodi turule 1. septembril 2010.

Shuffle'i tootmine lõppes 27. juulil 2017.
Ülevaade
Esimene generatsioon
Esimese generatsiooni iPod Shuffle avalikustati 11. jaanuaril 2005, see kaalus 22 grammi ja oli disainitud nii, et sinna oleks lihtne muusikat salvestada ning esitada lugusid suvalises järjekorras. Sellel olid ainult mängi/paus, heli tugevuse ja järgmine/eelmine laul nupud. Apple väitis, et see oli tingitud sellest, et enamus iPodi kasutajatest oli jätnud iPodid juhuvalikurežiimi ja uus iPod Shuffle oli viis, kuidas lihtsustada seda ning teha see odavamaks. See toetub iTunesi autofilli funktsioonile, mis valib kasutaja muusikakogust (või konkreetsest kaustast) suvaliselt laule ning laadib neid mängijasse nii palju, kui selle mälu mahutada võimaldab. Esimesse versiooni mahub kuni 240 laulu (1 GB mudel). See kasutab SigmaTeli STMP35xx System On A Chip (SOC) riistvara ning selle Software Development Kiti (SDK) versioon 2.6, välkmälu ICd ning USB kaudu laetavat liitium-polümeerakut.
Sellel puudub ekraan ja mõnigi Apple'i suuremate iPodide funktsioon. Samuti ei saa seda kasutada iSynciga.

pisi|vasakul|Esimese generatsiooni iPod Shuffle
iTunes pakub iPod Shuffle'ile uusi võimalusi, näiteks saab lugude bitikiirust muuta 128 kbit/s AAC-le. Teisendus tehakse automaatselt originaalfaili muutmata ja uuem (ning väiksem fail) laaditakse automaatselt iPodi. Varasemad iTunesi versioonid lubasid iPod Shuffle'i esitusloendit vaadata ja muuta ka siis, kui seade ei ole arvutiga ühendatud; järgmisel ühendamisel uuendati esitusloendit ka seadmes. See funktsioon ei ole alates iTunes 7-st enam võimaldatud.
iPod Shuffle'i esipaneelil on nupud Esita/paus, Järgmine lugu/kiire edasikerimine, Eelmine lugu/kiire tagasikerimine ja helireguleerimisnupud. Teisel pool on aku märgutuluke ja lüliti, kust saab mängija välja lülitada, panna mängima laule järjest või suvalises järjekorras. Seade ühendatakse arvutiga sama USB-kaabli abil, mille kaudu laadib mängija akut.
iPod Shuffle'it saab kasutada ka mälupulgana. iTunes annab kasutajale võimaluse määrata, kui palju kasutatakse mälu muusika ja kui palju teiste failide hoidmiseks.

Teine generatsioon
12. septembril 2006 teatas Apple teise generatsiooni iPod Shuffle'i väljaandmisest, kutsudes seda kõige kantavamaks iPodiks kunagi. Algselt oli planeeritud müüki alustada oktoobris, kui tegelikult jõudis iPod Shuffle müügile alles 3. novembril 2006. Algul oli teise generatsiooni iPod Shuffle'it saadaval vaid 1 GB hõbedane mudel, mis välimuselt sarnanes teise generatsiooni iPod Nano ja vanema iPod Miniga. Uus mudel oli üle poole võrra väiksem kui esimese generatsiooni mudel (41,2 × 27,3 × 10,5 mm). Apple väitis, et see on maailma kõige väiksem MP3-mängija. Selle suuruse sees oli ka iPod Shuffle'i rihmaklamber; tegelik mängija ise on veel väiksem, mängija kaalus ainult 15,5 g. Esimese generatsiooni ühe nupu, mis võimaldas panna mängima suvalises järjekorras või järjestatult ning välja lülitada mängija, on sellel mudelil muudetud kaheks eraldi nupuks, et nii vältida töörežiimi kogemata valimist. Uus oli ka selle mängija vormindamine, kuna see versioon võimaldas end vormindada vaid failisüsteemi FAT32. Kõik varasemad mudelid võimaldasid vormindada kas Maci või Windowsi vormingusse.
Teise generatsiooni iPod Shuffle USB-ühendust võimaldab eraldi seade, mis toimib dokkimisalusena. 
Teise generatsiooni iPod Shuffle võimaldab mängida MP3, MP3 VBR, AAC, Protected AAC, Audible (formaadid 2, 3 ja 4), WAV ja AIFF. Ka sellel versioonil pole ekraani, mistõttu ei saa esitada ka videovorminguid.

30. jaanuaril 2007 teatas Apple, et iPod Shuffle'it hakatakse müüma uutes värvides: hõbedasele lisaks roosa, oranži, rohelise ja sinise korpusega. Uut värvi iPod Shuffle'itega tulid ka uue disainiga kõrvaklapid, mida hõbedasel komplektis ei olnud.
5. septembril 2007 teatas Apple neljast uuest värvist – türkiis, lavendel, piparmündiroheline ja punane (Product Red). Vanades värvides (oranž, sinine, roheline ja roosa) tootmine lõpetati.
19. veebruaril 2008 tõi Apple turule 2 GB suuruse versiooni iPod Shuffle'i, mille hind algas 69 USA dollarist ning see oli samades värvide, mis 1 GB versioon. Samal päeval alandati 1 GB versiooni hinda 79 dollarilt 49 dollarile.
Apple teatas 9. septembril 2008, et muudab taas iPodi värve, võttes kasutusele sinise, rohelise, roosa ja punase, viimane veidi heledam kui varasem variant.

Teise generatsiooni iPod Shuffle 2 GB mudeli tootmine lõpetati 11. märtsil 2009 ja 1 GB mudeli tootmine 9. septembril 2009.

Kolmas generatsioon
pisi|Kolmanda generatsiooni iPod Shuffle
pisi|Kolmanda generatsiooni iPod Shuffle sisu
Kolmanda generatsiooni iPod Shuffle toodi turule 11. märtsil 2009 ja Apple väitis, et see on "uskumatult väike" ja "esimene muusikapleier, mis räägib sinuga" – mõõtudega 42,5 × 17,5 × 7,8 mm. See oli saadaval kahes toonis – hõbedane ja must. See oli esimene iPod Shuffle'i versioon, millest on must mudel. Selles on kasutusel VoiceOveri tehnoloogia, mis võimaldab laulude, albumite ja esitusloendite pealkirju ning esitajate nimesid esitada 20 keeles kasutades Text-to-Speechi, mis on kaasatud iTunesi versioonides 8 ja 9. Erinevalt varasematest versioonidest saab uude salvestada mitu esitusloendit.
Kolmanda generatsiooni iPod Shuffle'il on heli reguleerimise ja järgmise/eelmise loo nupud lisatud kõrvaklappide külge. Seega ei saa teiste kõrvaklappidega heli reguleerida ning ka laule vahetada. Küll aga saab muusikat kuulata, kuna mängija hakkab automaatselt mängima, kui see sisse lülitatakse. Ametlikel klappidel on Apple'i välja töötatud kiip, et mängijat juhtida. DRM puudub, kuna krüpteeringut kasutatud ei ole.
9. septembril 2006 tõi Apple turule kolm uut värvi iPod Shuffle'it: roosa, sinise ja rohelise. Samuti tuli müügile 4 GB mudel, mille korpus on poleeritud roostevabast terasest.

Neljas generatsioon
pisi|Neljanda generatsiooni iPod Shuffle
Apple teatas neljanda generatsiooni iPod Shuffle'ist 1. septembril 2010. Sellel on tagasi toodud esimese ja teise generatsiooni mudelitel olnud Mängi/Paus, loovalikute ja helitugevuse reguleerimise nupud. Juhtnupp on 18% suurem kui teise generatsiooni mudelil. iPod Shuffle suurus on 29 × 31,6 × 8,7 mm ja see kaalub 12,5 grammi. Sellel versioonil on ka kolmanda generatsiooni iPod Shuffle'il olnud VoiceOver funktsioon 25 keeles. Sellele on lisatud Apple'i Genius ja võimaldab kasutada mitut esitusloendit. Nagu eelminegi versioon, võimaldab see mängida MP3, MP3 VBR, AAC, Protected AAC, Audible (formaadid 2, 3 ja 4), WAV ja AIFF ja aku kestab 15 tundi.
Müügile tuleb see viies värvis (hõbedane, roheline, sinine, oranž ja roosa). Erinevalt teisest generatsioonist ei ole sel kaasas dokkimisalust, vaid 45 mm USB-kaabel. Mängijaga kaasas olevatel kõrvaklappidel ei ole eraldi nuppe, kuid see mängija toetab nuppudega kõrvaklappe. Sellest müüakse 2 GB versiooni, mis Euroopas maksab 55 eurot.

Mudelid
GeneratsioonPiltMahutavusVärvidÜhenduvusVäljalaske kuupäevMinimaalne OSi versioon sünkroonimiseksAku kestvus (tunde)Esimene60px|Esimese generatsiooni iPod Shuffle 512 MBValgeUSB(ei vaja adapterit)11. jaanuar 2005Mac: 10.2.8Windows: 2000audio: 12 1 GB Kasutab välkmälu ja on ilma ekraanita.Teine45px|Teise generatsiooni iPod Shuffle1 GBHõbedaneUSB 2.0(koos dokiga)12. september 2006Mac: 10.3.9Windows: 2000audio: 12Alumiiniumist kest, rihmaklamber.Teine2007 alguses redigeerimine1 GBHõbedaneOranžRohelineSinineRoosaUSB 2.0(koos dokiga)30. jaanuar 2007Mac: 10.3.9Windows: 2000audio: 12Neli uut värvi.Teine2007 lõpus redigeerimine1 GBHõbeHelesinineHelerohelineLillaPunane USB 2.0(koos dokiga)5. september 2007Mac: 10.4.8Windows: 2000audio: 122 GB19. veebruar 2008Roheline ja sinine muudetakse heledamaks, oranži ja lilla tootmine lõpetatakseTeine2008 lõpus redigeerimine 1 GBHõbeSinineRohelineRoosaPunaneUSB 2.0(koos dokiga)9. september 2008Mac: 10.4.10Windows: 2000audio: 122 GBSinine, punane, roheline muudetakse heledamaks, lilla asendatakse roosagaKolmas75px4 GBHõbeMustUSB 2.0(kaabliga)11. märts 2009Mac: 10.4.11Windows: XPaudio: 10Väiksem disain, nupud kõrvaklappidel. Kaks värvi, VoiceOver. Kolmas2009 lõpus redigeerimine2 GBHõbeMustSinineRohelineRoosaUSB 2.0(kaabel)9. september 2009Mac: 10.4.11Windows: XPaudio: 104 GBHõbeMustSinineRohelineRoosaPoleeritud roostevaba terasUued värvid ja 2 GB mudelNeljas60px2 GBHõbeSinineRohelineOranžRoosaUSB 2.0(kaabel)1. september 2010Mac: 10.5.8Windows: XPaudio: 15Uus kujundus, VoiceOver

Vastuvõtt ja mõju
iPod Shuffle avaldati samal ajal kui Mac Mini. Need kaks toodet koos näivad Apple'i teadliku otsusena saamaks osa odavamast turu poolest ja saavutamaks turul rohkem tähelepanu. Juba varem oli Apple'i iPodi (eriti iPod Mini) edu vähendanud odavamate välkmäluga pleierite osakaalu turul. 2005. aasta aprilliks oli iPod Shuffle tootja jaoks oma kasumlikkust juba tõestanud. Kuigi Apple ei ole välja käinud ühtegi iPod Shuffle'i müüginumbrit, siis analüütikud hindasid 5,3 miljonist müüdud iPodist Shuffle'i osaks umbes 1,8 miljonit. NPD Group arvas, et iPod Shuffle sai välkmäluga mängijate turuosast umbes 43%, olles turul olnud ainult 2 kuud. 2006. aasta septembris avaldas Apple'i CEO Steve Jobs, et Apple oli müünud selle ajaga 10 miljonit iPod Shuffle'it.

Kriitika
Vilkuva tulukese probleem
PC World teatas, et esimese generatsiooni iPod Shuffle'iga esines probleeme, mil seade ei funktsioneerinud korralikult ja vilkus vaid oranžja roheline tuluke. Kuna mängijal ei ole ekraani, siis ei ole kasutajal just lihtne probleemile jälile saada ja seade nõuab Apple'i tehnikute diagnostikat. Apple'i dokumentatsiooni järgi tähendab vilkuv roheline/oranž tuluke, et seadmel on mingi probleem. Kui seadme garantii kehtib, vahetab Apple seadme uue vastu tasuta välja.
26. oktoobril 2006 lasi Apple välja "iPod Shuffle Reset Utility", mis selle probleemi mõnel esimese generatsiooni iPod Shuffle'il lahendas. 2007. aasta märtsis tuli ka iPod Reset Utility, mis parandas probleemi ka teise generatsiooni iPod Shuffle'is.

Kolmanda generatsiooni kõrvaklapid
Erinevalt paljudest MP3-mängijatest, asusid kolmanda generatsiooni iPod Shuffle'i nupud kõrvaklappidel ning ilma õigete kõrvaklappideta ei olnud võimalik mängijat kasutada. Paljud kurtsid, et nuppe ei ole võimalik kasutada niiskete kätega. Hoolimata Apple'i väitest, et Shuffle on treeningul kasutamiseks ideaalne, on teateid nuppude mittefunktsioneerimisest niisketes tingimustes.

Viited

Välislingid

 Apple.ee
 iPod Shuffle Wikipedias

Kategooria:Apple'i riistvara